Dregið verður úr bestu lausnunum og sigurvegarinn fær veglegan jólaglaðning . Jóladagatal TR er ætlað öllum þeim sem eru áhugasamir um skák . Mynd : Búi Kristjánsson Kjötkrókur er landsþekktur fyrir heppni sína . Hann hefur stundum grísað svo svakalega á andstæðinga sína að það hefur valdið uppþoti á skákviðburðum . Grýla segir að hann sé grísari af guðs náð . Aðspurður segir Kjötkrókur sjálfur að þessi heppni sín stafi af því að hann sé í eðli sínu þjófóttur , enda var hann áður fyrr þekktur fyrir að stela kjötlærum af bæjum . Þessa dagana stelur hann bara sigrum við taflborðið . Þegar Kjötkrókur mætti öðrum þekktum grísara , sterkum alþjóðlegum meistara úr Garðabæ , í gamniskák á kaffistofunni í TR , voru áhorfendur spenntir að sjá hvor myndi grísa á hvorn . ( Á þessum tímapunkti hafði Birna á kaffistofunni fyrirgefið Kjötkróki það að hafa eitt sinn stolið flatköku með hangikjöti úr sjoppunni í TR ) . Garðbæingurinn , sem stýrði svörtu mönnunum , hafði grísað á Kjötkrók í miðtaflinu og unnið af honum drottninguna . Svartur lék síðast … Hg8 til þess að hóta hvíta biskupnum á g 2 og koma um leið í veg fyrir allar fráskákirsem Kjötkrókur hafði undirbúið . En nú var komið að Kjötkróki að grísa . Hvernig snéri Kjötkrókur taflinu sér í vil og mátaði andstæðing sinn í 2 leikjum ? ( Garðbæingurinn tók tapinu vel , enda er hann mikill heiðursmaður við taflborðið )